Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu "Grozījumi Ministru kabineta 2005. gada 4. janvāra noteikumos Nr. 14 "Valsts dzelzceļa tehniskās inspekcijas nolikums"** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu**

|  |  |
| --- | --- |
| Datums | 26.03.2020., 17.04.2020., 28.04.2020. |
|  |  |
| Saskaņošanas dalībnieki | Finanšu ministrija, Tieslietu ministrija un Latvijas Brīvo arodbiedrību savienība. |
|  |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija**  |
| 1**.** | Skatīt Projektu un tā anotāciju. | **2020. gada 27. marta atzinums Nr. 1-9.1/320**1. Lūdzam projekta anotācijas I sadaļas 2. punktā izvērsti skaidrot projekta 1.1. un 1.2. apakšpunktā izteikto grozījumu, tostarp, to grozījumu, kas nav saistīti ar Eiropas Savienības direktīvu pārņemšanu projektā, nepieciešamību un pamatotību. | **Ņemts vērā.** | Precizēts Projekta anotācijas I sadaļas 2. punkts. |
| 2. | 4.4. veic būvniecības valsts kontroles uzdevumus dzelzceļa infrastruktūras objektiem normatīvajos aktos noteiktajā apjomā;4.6. uzrauga kā dzelzceļa sistēmas dalībnieki nodrošina dzelzceļa satiksmes negadījumu seku novēršanu un izmeklēšanu;4.17. nodrošina informācijas apmaiņu ar Eiropas Savienības Dzelzceļu aģentūru, tostarp izmantojot informācijas un komunikācijas tehnoloģiju rīkus; | Vienlaikus lūdzam izvērtēt projekta 1.1. apakšpunktā paredzēto Valsts dzelzceļa tehniskās inspekcijas (turpmāk — inspekcija) uzdevumu iespējamu dublēšanos ar Dzelzceļa likuma 33. pantā noteiktajām inspekcijas funkcijām.Vēršam uzmanību, ka piemēram, projektā izteiktais 4.4. apakšpunkts, iespējams, dublē Dzelzceļa likuma 33.panta trešās daļas 5.punktu, projektā izteiktais 4.6. apakšpunkts dublē Dzelzceļa likuma 33. panta trešās daļas 3. un 4.punktā noteiktās inspekcijas funkcijas, savukārt projektā izteiktais 4.17.apakšpunkts daļēji dublē Dzelzceļa likuma 33. panta trešās daļas 9. punktā noteikto inspekcijas funkciju.Norādām, ka atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” (turpmāk – NAP noteikumi) 3.2. apakšpunktam normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Līdz ar to lūdzam attiecīgi precizēt projektu.**2020.gada 16.aprīļa atzinums**Lūdzam atkārtoti izvērtēt projekta 1.1. apakšpunktā izteiktā 4.17. apakšpunkta nepieciešamību, ņemot vērā Dzelzceļa likuma 33. panta trešās daļas 9. punktā noteikto Valsts dzelzceļa tehniskā inspekcijas (turpmāk – inspekcija) funkciju. Norāde “veic datu nodošanu” būtiski neatšķiras no sākotnējā 4.17. apakšpunkta redakcijā ietverto “nodrošina informācijas apmaiņu”. Turklāt ietverot projektā norādi “veic datu nodošanu” nepieciešams skaidrot, kāda veida dati tiek nodoti un kāds ir tiesiskais pamats (likums) šādu datu nodošanai. Tādējādi aicinām izvērtēt iespēju svītrot minēto 4.17. apakšpunktu. | **Ņemts vērā.**Precizēts Projekts. | 4.4. izvērtē dzelzceļa infrastruktūras objektu būvniecības ieceres, izdod tehniskos noteikumus, izdara atzīmes par projektēšanas nosacījumu izpildi un par būvdarbu uzsākšanas nosacījumu izpildi;4.6. apkopo dzelzceļa sistēmas dalībnieku sniegto informāciju par dzelzceļa satiksmes negadījumiem;4.17. saskaņā ar Eiropas Parlamenta un Padomes 2016.gada 11.maija Regulas 2016/796/ES par Eiropas Savienības Dzelzceļu aģentūru, ar ko atceļ Regulu (EK) Nr.881/2004, 38.panta 3.punkta prasībām sniedz informāciju Eiropas Savienības Dzelzceļu aģentūrai, tostarp izmantojot informācijas un komunikācijas tehnoloģiju rīkus; |
| 3. | 4.1. veic pārbaudes un sniedz atzinumus kā dzelzceļa sistēmas dalībnieki ievēro dzelzceļa sistēmas drošību, savstarpēju izmantojamību un ekspluatāciju reglamentējošo normatīvo aktu prasības; | **2020. gada 27. marta atzinums Nr. 1-9.1/32**2. Lūdzam projekta 1.1. apakšpunktā izteiktajā 4.1. apakšpunktā atsauci uz “ekspluatāciju reglamentējošo normatīvo aktu prasībām” aizstāt ar atsauci uz Dzelzceļa tehniskās ekspluatācijas noteikumu prasībām, ņemot vērā Dzelzceļa likuma 1. panta 10. punktā minēto terminu**2020.gada 16.aprīlļa atzinums**Lūdzam atkārtoti izvērtēt projekta 1.1. apakšpunktā iekļautās atsauces uz tieši piemērojamo Eiropas Savienības tiesību aktu prasībām dzelzceļa drošības un savstarpējas izmantojamības jomā, jo tās ir neskaidras. Lūdzam izvērtēt šo atsauču nepieciešamību projektā, un svītrot tās, ja iespējams. Papildus norādām arī, ka Tieslietu ministrijas sākotnējais aicinājums bija projekta 1.1. apakšpunktā izteiktajā 4.1. apakšpunktā atsauci uz “ekspluatāciju reglamentējošo normatīvo aktu prasībām” aizstāt ar atsauci uz Dzelzceļa tehniskās ekspluatācijas noteikumu prasībām, ņemot vērā Dzelzceļa likuma 1. panta 10. punktā minēto terminu. | **Ņemts vērā.**Precizēts Projekts.Nav nepieciešama precīza atsauce uz Dzelzceļa tehniskās ekspluatācijas noteikumiem, jo no 2020.gada 16.jūnija tie kļūst arī par vienām no nacionālajām prasībām. | 4.1. veic pārbaudes un sniedz atzinumus kā dzelzceļa sistēmas dalībnieki ievēro Dzelzceļa likumā minētās nacionālās prasības unDzelzceļa likuma 33.panta 1.1 daļā minēto tieši piemērojamo Eiropas Savienības tiesību aktu prasības; |
| 4. | 4.3. pārbauda dzelzceļa infrastruktūras objektu un ritošā sastāva atbilstību normatīvo aktu prasībām;4.8. veic tirgus uzraudzību normatīvajos aktos noteiktajos gadījumos dzelzceļa nozarē; | **2020. gada 27. marta atzinums Nr. 1-9.1/32**3. Lūdzam projekta 1.1. apakšpunktā izteiktajā 4.3. un 4.8. apakšpunktā norādīt normatīvos aktus vai normatīvo aktu jomu, kas nosaka attiecīgās prasības, atbilstoši NAP noteikumu 137. punktam | **Ņemts vērā.**Precizēts Projekts. | 4.3. pārbauda dzelzceļa infrastruktūras objektu un ritošā sastāva atbilstību tieši piemērojamo Eiropas Savienības tiesību aktu prasībām dzelzceļa drošības un savstarpējas izmantojamības jomā un Dzelzceļa likumā minētajām nacionālajām prasībām;4.8. veic tirgus uzraudzību dzelzceļa nozarē saskaņā ar Eiropas Parlamenta un Padomes 2008.gada 9.jūlija Regulu Nr.765/2008/EK, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93; |
| 5. | 4.4. veic būvniecības valsts kontroles uzdevumus dzelzceļa infrastruktūras objektiem normatīvajos aktos noteiktajā apjomā; | **2020. gada 27. marta atzinums Nr. 1-9.1/32**4. Lūdzam skaidrot projekta 1.1. apakšpunktā izteiktajā 4.4. apakšpunktā paredzētā inspekcijas uzdevuma veikt “būvniecības valsts kontroles uzdevumus dzelzceļa infrastruktūras objektiem normatīvajos aktos noteiktajā apjomā” saturu. Vienlaikus lūdzam izvērtēt minētā uzdevuma iespējamu dublēšanos ar Dzelzceļa likuma 33. panta trešās daļas 5. punktā noteikto inspekcijas funkciju “izskatīt dzelzceļa infrastruktūras būvprojektus un pieņemt lēmumus par tiem, izsniegt būvatļaujas un kontrolēt, kā dzelzceļa infrastruktūras būvniecības dalībnieki ievēro šā likuma un citu būvniecību reglamentējošo normatīvo aktu prasības” | **Ņemts vērā.**Precizēts Projekts. | 4.4. izvērtē dzelzceļa infrastruktūras objektu būvniecības ieceres, izdod tehniskos noteikumus, izdara atzīmes par projektēšanas nosacījumu izpildi un par būvdarbu uzsākšanas nosacījumu izpildi; |
| 6. | 4.21. iekasē maksu par sniegtajiem pakalpojumiem; | **2020. gada 27. marta atzinums Nr. 1-9.1/32**5. Projekta 1.1. apakšpunktā izteiktais 4.21. apakšpunkts paredz, ka, “lai nodrošinātu funkciju izpildi, inspekcija iekasē maksu par sniegtajiem pakalpojumiem”. Lūdzam skaidrot, kāda veida pakalpojumus sniedz inspekcija, norādot ārēju normatīvo aktu, kas nosaka šādu maksas pakalpojumu sniegšanu un pakalpojumu veidus | **Ņemts vērā.**Precizēts projekts un papildināta anotācija. | 4.21. iekasē maksu par sniegtajiem pakalpojumiem saskaņā ar inspekcijas maksas pakalpojumu cenrādi;Papildināts Projekta anotācijas I sadaļas 2. punkts:“Maksa tiks iekasēta atbilstoši ar Ministru kabineta noteikumiem apstiprinātam cenrādim, kurš šobrīd ir izstrādes stadijā. Cenrādis tiek izstrādāts ievērojot arī Eiropas Komisijas 2018. gada 2. maija Īstenošanas regulu (ES) 2018/764 par Eiropas Savienības Dzelzceļu aģentūrai maksājamām nodevām un maksām un to maksāšanas nosacījumiem atļaujām ritekli laist tirgū un ritekļa tipa atļaujām saskaņā ar Regulas (ES) 2016/796 20. un 21. pantu, vienotajiem drošības sertifikātiem saskaņā ar Regulas (ES) 2016/796 14.pantu. VDzTI maksu par tās sniegtajiem pakalpojumiem iekasēs tikai pēc iepriekš minētā cenrāža apstiprināšanas Ministru kabinetā cenrādī noteiktajā apjomā un kārtībā.” |
| 7. | 4.22. veic administratīvo pārkāpumu procesu; | **2020. gada 27. marta atzinums Nr. 1-9.1/32**6. Projekta 1.1. apakšpunktā izteiktais 4.22. apakšpunkts paredz, ka, “lai nodrošinātu funkciju izpildi, inspekcija veic administratīvo pārkāpumu procesu”. Lūdzam skaidrot projekta anotācijas I sadaļas 2. punktā kārtību, kādā inspekcija veic administratīvo pārkāpumu procesu un normatīvos aktus atbilstoši kuriem inspekcija veic administratīvo pārkāpumu procesu**2020.gada 16.aprīļa atzinums**Lūdzam svītrot projektā izteikto 4.22. apakšpunktu, jo tas dublē Latvijas Administratīvo pārkāpumu kodeksa 216.1 pantā noteikto inspekcijas kompetenci. Lūdzam arī ņemt vērā Dzelzceļa likuma nākotnes redakcijas, kas stāsies spēkā š.g. 1. jūlijā, 47. pantu, kas paredz, ka “Administratīvā pārkāpuma procesu par šā likuma 44. panta trešajā un sestajā daļā un 46. pantā minētajiem pārkāpumiem veic Valsts dzelzceļa tehniskā inspekcija”.Lūdzam arī svītrot projekta anotācijā ietverto teikumu: “Projekts paredz, ka VDzTI veic administratīvo pārkāpumu procesu Latvijas Administratīvo pārkāpumu kodeksā noteiktajā kārtībā par kodeksa 109. panta sestajā daļā, 110.1, 110.2 un 110.3 pantā paredzētajiem pārkāpumiem.” Norādām, ka projekts nevar paredzēt inspekcijas kompetenci administratīvo pārkāpumu procesā, jo šī kompetence jau ir noteikta likumā. | **Ņemts vērā.** | Projekta 4.22.apakšpunkts ir svītrots.Precizēts Projekta anotācijas I sadaļas 2. punkts. |
| 8. | 4.24. ievērojot Eiropas Parlamenta un Padomes 2016.gada 11.maija Regulas (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr.881/2004 prasības, nodrošina nacionālo prasību paziņošanu:4.24.1. izvērtē, vai tiesību aktu dzelzceļa drošības un tehnisko prasību jomā projekti atbilst piemērojamiem Eiropas Savienības normatīvajiem aktiem un vai tajos ir paredzētas nacionālās prasības;4.24.2. pirms tiesību aktu pieņemšanas iesniedz izskatīšanai Eiropas Savienības Dzelzceļu aģentūrai un Eiropas Komisijai tiesību aktu projektus, kuros paredzētas nacionālās prasības, izņemot šo noteikumu 4.24.3. un 4.24.4.apakšpunktā minētos gadījumus. Iesniedzot tiesību aktu projektus, Inspekcija pamato tiesību akta nepieciešamību, attiecīgajā gadījumā pievienojot pierādījumus, ka tiesību akts ir nepieciešams, lai varētu izpildīt pamatprasības, kuras nav jau aptvērusi attiecīgā savstarpējas izmantojamības tehniskā specifikācija;4.24.3. neiesniedz izskatīšanai Eiropas Savienības Dzelzceļu aģentūrai un Eiropas Komisijai tiesību aktu projektus, kuros paredzētas nacionālās prasības, kas nosaka prasības steidzama preventīva pasākuma gadījumā;4.24.4. neiesniedz Eiropas Savienības Dzelzceļu aģentūrai un Eiropas Komisijai informāciju par nacionālajām prasībām un ierobežojumiem, kuriem ir stingri izteikts vietējs raksturs, ja šīs nacionālās prasības un ierobežojumi ir norādīti attiecīgi dzelzceļa infrastruktūras reģistrā vai tīkla pārskatā;4.24.5. paziņo Eiropas Savienības Dzelzceļu aģentūrai un Eiropas Komisijai par pieņemtajiem tiesību aktiem, kuros paredzētas nacionālās prasības, tostarp tiesību aktus, kas nosaka prasības steidzama preventīva pasākuma gadījumā, un ievieto informāciju par šādiem tiesību aktiem savā tīmekļa vietnē;4.24.6. uzrauga, vai dzelzceļa sistēmas dalībnieki Dzelzceļa likumā noteikto prasību izpildes nolūkā nepiemēro Latvijas tiesību aktus, kas saskaņā ar Dzelzceļa likumā noteikto nav uzskatāmi par nacionālajām prasībām. | **2020. gada 27. marta atzinums Nr. 1-9.1/32**7. Lūdzam projekta 1.1. apakšpunktā izteiktā 4.24. apakšpunkta nosacījumus iekļaut Dzelzceļa likuma 33.4 pantā, kas nosaka nacionālo prasību paziņošanu. Vēršam uzmanību, ka likumdevējs nacionālo prasību paziņošanas gadījumus un kārtību ir noteicis Dzelzceļa likuma 33.4 pantā, tādējādi papildinājumi nacionālo prasību paziņošanai, kas izriet no Eiropas Savienības direktīvām, būtu iekļaujami Dzelzceļa likumā.Papildus norādām, ka minētā 4.24. apakšpunkta ievaddaļa dublē Dzelzceļa likuma 33.4 panta pirmās daļas ievaddaļu, savukārt projektā izteiktais 4.24.1.apakšpunkts daļēji dublē Dzelzceļa likuma 33. panta trešās daļas 26. punktā noteikto inspekcijas funkciju. Kā iepriekš atzinumā norādīts, atbilstoši NAP noteikumu 3.2. apakšpunktam normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu | **Panākta vienošanās saskaņošanas laikā.**Precizēts Projekts.Dzelzceļa likuma grozījumu projekta izstrādes laikā mūsu priekšlikumi iekļaut visu regulējumu Dzelzceļa likumā tika noraidīti no Tieslietu ministrijas puses ar pamatojumu, ka detalizētas procedūras nav jāiekļauj Likumā, bet jāpārnes uz MK noteikumiem. | 4.23. Dzelzceļa likuma 33.4 panta pirmās daļas prasību īstenošanai:4.23.1. izvērtē, vai tiesību aktu dzelzceļa drošības un tehnisko prasību jomā projektos ir paredzētas nacionālās prasības;4.23.2. pirms tiesību aktu pieņemšanas iesniedz izskatīšanai Eiropas Savienības Dzelzceļu aģentūrai un Eiropas Komisijai tiesību aktu projektus, kuros paredzētas nacionālās prasības, izņemot šo noteikumu 4.23.3. un 4.23.4.apakšpunktā minētos gadījumus. Iesniedzot tiesību aktu projektus, Inspekcija pamato tiesību akta nepieciešamību, attiecīgajā gadījumā pievienojot pierādījumus, ka tiesību akts ir nepieciešams, lai varētu izpildīt pamatprasības, kuras nav jau aptvērusi attiecīgā savstarpējas izmantojamības tehniskā specifikācija;4.23.3. neiesniedz izskatīšanai Eiropas Savienības Dzelzceļu aģentūrai un Eiropas Komisijai tiesību aktu projektus, kuros paredzētas nacionālās prasības, kas nosaka prasības steidzama preventīva pasākuma gadījumā;4.23.4. neiesniedz Eiropas Savienības Dzelzceļu aģentūrai un Eiropas Komisijai informāciju par nacionālajām prasībām un ierobežojumiem, kuriem ir stingri izteikts vietējs raksturs, ja šīs nacionālās prasības un ierobežojumi ir norādīti attiecīgi dzelzceļa infrastruktūras reģistrā vai tīkla pārskatā;4.23.5. paziņo Eiropas Savienības Dzelzceļu aģentūrai un Eiropas Komisijai par pieņemtajiem tiesību aktiem, kuros paredzētas nacionālās prasības, tostarp tiesību aktus, kas nosaka prasības steidzama preventīva pasākuma gadījumā, un ievieto informāciju par šādiem tiesību aktiem savā tīmekļa vietnē;4.23.6. uzrauga, vai dzelzceļa sistēmas dalībnieki Dzelzceļa likumā noteikto prasību izpildes nolūkā nepiemēro Latvijas tiesību aktus, kas saskaņā ar Dzelzceļa likumā noteikto nav uzskatāmi par nacionālajām prasībām. |
| 9. | Skatīt Projekta anotācijas V sadaļas 1.tabulu. | **2020. gada 27. marta atzinums Nr. 1-9.1/32**8. Lūdzam projekta anotācijas V sadaļas 1. tabulas B ailē norādīt konkrētus projekta 4.24. apakšpunkta apakšpunktus, kuros pārņemtas attiecīgās 1. tabulas A ailē norādītās Direktīvas 2016/797 un Direktīvas 2016/798 normu prasības, atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” 56.2. apakрpunktam. Norādām, ka izvērstāka projekta normu norāde nepieciešama, lai būtu iespējams pārliecināties par atbilstošu direktīvu normu pārņemšanu, kā arī personas tiktu informētas, kuras tieši personām saistošas normas izriet no Eiropas Savienības normu prasībām | **Ņemts vērā.** | Precizēta anotācijas V sadaļas 1.tabulas B aile. |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (P. Markēvičs)

Patriks Markēvičs

Satiksmes ministrijas

Dzelzceļa departamenta direktors,

tālr. 67028192, patriks.markevics@sam.gov.lv